الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله. وبيدك الخير كله واليك يرجع الامر كله لبيك يا ربنا وسعديك والخير كل الخير في يديك. والشر ليس اليك انا بك واليك. تباركت وتعاليت استغفرك واتوب اليك. اللهم صل
قال النبي محمد وعلى ازواجه امهات المؤمنين وعلى ذريتي وال بيتي انك حميد مجيد. اما بعد اخواني واخواتي في الله يعني اخوانا الافاضل الكرام في الله اني احبكم في الله ووحشتوني في الله ولازم نخلص النهاردة بسرعة يا جماعة ان شاء الله عشان الشباب اللي بيقول فيه دوري انجليزي انا مش عارف ايه الدوري الانجليزي بتاع النهاردة
ولكن ما دام في دوري انجليزي يبقى لازم نخلص بسرعة. لان موضوع النهاردة يعني قريب من موضوع آآ الدوري الانجليزي بصراحة يا اخواني. يا ترى يا شباب الاجمل الالتزام ولا الدوري الانجليزي؟ يا ترى يا بنات الاجمل النوادي نادي الجزيرة ونادي جزيرة الورد ونادي الصيد ولا الالتزام؟ يا ترى يا جماعة اللجنة
شرم الشيخ ومارينا وجولف بورتو مارينا والغردقة ولا الالتزام يا ترى يا جماعة ايه الاجمل انا طبعا ناس كتير هتقول الالتزام اجمل لا لا لأ انت حاسس بايه الاجمل؟ انت حاسس بان المتعة فين اعظم؟ النهاردة عايزين نتعرض لبعض نوعية
جديدة من نوعية مشاكل الشباب. يعني بفضل الله سبحانه وتعالى احنا كل مرة بنتعرض لنوعية من نوعية المشاكل. لجزئية من جزئيات المشاكل. نجيب كزا مشكلة كده نجيب رابط مشترك ما بين ايه السبب ان فيه شباب وصلوا لهذه المرحلة او هذه الدرجة؟ الحقيقة يعني فيه آآ كزا مشكلة يعني اخت باعتة بتقول السلام عليكم
ورحمة الله وبركاته. عليكم السلام ورحمة الله وبركاته. باختصار شديد لمشكلتي انا قلبي ما حوالي عشر الفات كده قلبي مات ما بقتش باحس باي حاجة. ما بقتش باحس باي حاجة باعملها فقدت المعاني الايمانية فقدت حبي لربي. فقدت حتى المعرفة الحقيقية
ربنا بقيت فعلا محتاجة فورا آآ قلب من جديد محتاجة اوي اعرف ربنا صح. انا آآ يعني باسمع دروس آآ ركزوا معي بقى يا اخواني. لان دي النقطة اللي احنا عايزين
نتكلم عنها النهاردة. شوفوا بتقول الاخت ايه؟ انا باسمع كل يوم درس. الله! لمشايخ كتير ومواقع مؤسرة واستغفار متواصل. ونفسيتي بقت صفر. انا بقيت بتخبط فيها. كل حاجة انا محتاجة قلب جديد. محتاجة قلب جديد. هي ده الملخص بتاع اختنا الفاضلة. بل بها
ما بقتش بتحس باي حاجة. والنقطة الخطيرة ان هي بتبزل مجهود في الالتزام. يعني كان ممكن اقول ايه؟ انتم يا جماعة ما بتبزلوش مجهود في الالتزام. انتم يا جماعة ما
ما بتتشحنوش انتم يا جماعة ما بتحضروش دروس. انتم يا جماعة اهو درس النهاردة بقى ما هواش عن النقطة دي خالص. عارفين الاخت دي عندها مرض اسمه ايه يا جماعة
اه عارفين يا بنات الاخت دي عندها مرض اسمه ايه ؟ فقد لذة الالتزام. فقد الاحساس بلذة الدين طب ليه حاسة بالموضوع ده ليه ؟ طب شف بقى فيه اخت تانية بتقول سؤال بيحيرني الامة في غفلة بتبعد عن ربها يوم بعد يوم. هنفوق امتى ؟ هنستعد ونعد
الاعدائنا امتى؟ امتى النصر؟ هنظلل امتى مستضعفين؟ صبرنا نفذ بعد ما كل اذلاء العالم او الاذلاء تجرأوا علينا. بشرنا بشركم الله بالجنة. شوفوا اخر كلمة كاتباها في المشكلة بتاعتنا بتاعتها. بشرنا بشرك الله بالجنة. انا عايز انا حاسس ان
البنت بتقول هو فيه في الدين حاجة جميلة؟ هو فيه في الدين لزة؟ هو فيه في الدين احنا تعبانين. الدين بقى كله هم. الدين بقى كله مشاكل انا مش بقول ان الدين كده ده انا بنقل لك انا بترجم لك كلامها انا بترجم لك كلامها عشان نبدأ نتكلم في المشكلة الخطيرة اللي انا عايز اتكلم عنها النهاردة والمعنى الخطير
اللي انا بازن الله سبحانه وتعالى اتمنى على الله انه يوصل لنا كلنا النهاردة. بشرنا بشرك الله بالجنة. ده انا حاسس ان واحدة يعني خلاص هي هي دلوقتي يعني بتتهاون الارض وبتقول حاجة يا جماعة نقطة مية باردة يا جماعة على الحلق اللي تمزق من العطش. يا اخوانا حاجة جميلة نحس ان في
حاجة جميلة في الصحراء اللي احنا فيها والتعب اللي احنا فيه. يا اخوانا عايزين نحس بلذة. عايزين نحس بامل عايزين نحس بمعنى السؤال التالت برضو احنا بنحاول نجيب يعني مجموعة من المشاكل اه ونبدأ ايه زي ما جبنا مشاكل مسلا الشباب والفتيات فانا مش عايز بقى اكرر مشاكل شباب وفتيات
زي ما جبنا مشاكل الشباب والاكتئاب النفسي والتوتر المرضي والعلاج النفسي وعملنا حلقة عنها حلقة الاكتئاب النفسي. زي ما جبنا واتكلمنا برضو ايه اللي بيوصلنا للمرحلة ديت زي ما جبنا بازن الله سبحانه وتعالى آآ انا هتجنن يا شيخ الضياع النفسي اللي وصل له كثير من الملتزمين
انا خايف انا قلقان انا ضايع انا انا انا انا وبدأنا نتكلم عن برضو المشكلة ديت في المرة اللي فاتت. يعني بفضل الله المرة دي بقى برضه المشكلة التالتة سلام عليكم ورحمة
الله وبركاته. وعليكم السلام ورحمة الله وبركاته. انا كنت ملتزم بالمظهر خجول. آآ المهم الكلام ده كله. حتى تفتحت عيناي على واقعي ولله الحمد. جميل جدا يعني هو بيقول انا فقت انا بقيت ملتزم وباحاول التزم. بس السؤال الوقتي انا لي اخ. كان بسبب من اسباب التزامي. ولكن يعني الفترة اللي فاتت دي لما التقيت
تطبيق لقيته قصر دقنه قصر لحيته. حياء قل يعني دي كلمة بقى وراءها ما ورائها. ثار يتحدس مع الفتيات على الفيسبوك. بقى شخصية جريئة هجومية هجومية يعني قاعد يشتم في المشايخ مع من يخوض في اعراض يعني آآ آآ الذين علموهم الدين من اكتر من عشرين سنة انا
اريد طريقة لاعوذ بها. يعني قضية الانتكاس يعني قضية ملتزم وبينزل. يعني نزول مستوى التزام كسير من الملتزمين والملتزمات. والاستسلام للامر واقع الكسرة اللي حصلت عند كثير من الملتزمين والملتزمات في التلات سنين الاخرانيين
انهم اتكسروا للواقع بقى ما بيجرؤش ان يقول ان النقطة الفلانية حرام. ان الموضوع الفلاني حرام بقى خلاص بقى ماشي مع الايه؟ يعني ماشي مع مع بتاع ماشي مع التيار وخلاص. ايه يا جماعة! الشباب نافر من الدين ليه يا جماعة! الشباب اللي الشباب ملتزم وبينتكس ليه يا جماعة؟ ملتزمين وعايشين
وفاقدين لذة الدين ليه يا جماعة؟ يا اخواني في الله عارفين النهاردة الدرس بتاع النهاردة عنوانه ايه؟ عارفين الدرس بتاع النهاردة الشعار بتاع او ايه هي اوضة يا حضرة هي اوضة يا حضرة فاكرين زمان كان فيه مسرحية زمان. فواحد بيقول لواحد نبدأ ندخل بقى في الموضوع بتاعنا
بيقول لواحد انا ومراتي وحماتي ووالدتي وعيالي التمانية قاعدين في اوضة. فقال له يا راجل حرام عليك! سايبين الشقة كلها وقاعدين في اوضة قال له ده هي اوضة يا حضرة انت مش فاهم. فالراجل ده يا جماعة اللي متكربس اللي خانق نفسه وخانق عياله وحماته بتنام
تحت السرير ومراته بتنام على الشباك وهو بينام على الارض والعيال بيناموا طبقات فوق بعض. الراجل ده غلبان يا جماعة ليه؟ اصل هي اوضة يا حضرت انما تخيلوا لو اكتشفتم ان الراجل ده فعلا في شقة كبيرة وواسعة وعامل في نفسه كده. خانق نفسه وكل اللي
اه في اوضة واحدة. الراجل ده يبقى عاقل يا جماعة. الراجل ده يبقى بيفهم. الراجل ده بقى لو بعت لنا على الفيسبوك في افتح لي قلبك وقال انا مخنوق يا شيخ. انا
تعبان يا شيخ. انا بتعزب يا شيخ. انا ما عدتش حاسس باي حاجة باعملها يا شيخ. انا محتاج قلب جديد. انا هو مش محتاج قلب جديد هو محتاج عقل جديد. الاخت دي مش محتاجة قلب جديد. الاخت اللي بتقول انا ما عدتش حاسة باي حاجة باعملها. انا يعني باقول لكم يا جماعة ان فيه مشكلة تانية
كبيرة اوي اوي اوي عند الملتزمين والملتزمات. ان هم عايشين في دور هي اوضة حضرت. هو الدين كله بقى عنده اوضة. المصيبة انك اكتشف ان الدين ما هوش اوضة. ان الدين شقة كبيرة واسعة. المصيبة انك تكتشف ان الدين ما هوش شقة ده الدين قصر كبير واسع. القضية انك تكتشف ان الدين مش
ده الدين مبنى عظيم يساع البشر كلهم بكل ميولهم واتجاهاتهم ورغباتهم. انما مصيبة الملتزمين بتوع هي اوضة حضرة اللي بسبب النوم خنقوا الدين في حاجة واحدة. خلوا الدين شيء واحد. هو الدين شيء واحد. الدين هو الدين يا جماعة صلاة وصوم بس
هو الدين يا جماعة بعض اخواني كنا مع بعض رحنا تدبر مع بعض وقعدنا يعني كزا ساعة كده وسط المنازر الطبيعية والتسبيح. رحنا مقابر مع بعض وقعدنا نتدبر في المقابر حتى فاكر تعليق واحد منهم قال انا كنت فاكر ان انا لما اجي المقابر شخصيتي هتتقفل وهابقى الملتزم الكئيب وهابقى النمازج اللي انا طول عمري خايف ان انا ابقىها
انا حاسس ان انا فرحان. انا حاسس ان انا صدري انشرح اكتر. انا حاسس ان انا بستمتع بالدين اكتر. انا حاسس ورحنا مقابر مع بعض. وقعدنا في التدابر مع بعض وقمنا
مع بعض وطلعنا فسح مع بعض وكلنا جيلاتي مع بعض وآآ اتعشينا مع بعض وآآ يعني وعملنا حاجات كتير جدا بفضل ومنة الله سبحانه وتعالى مع بعض. فوانا ماشي مع يعني بعضهم امبارح قلنا ياه! هو الدين جميل اوي كده! هو الدين حلو اوي كده! اومال الناس
خانقة نفسها ليه؟ هو الدين واسع اوي كده الدين الواحد بدأ يفكر الدين ده الدين ده يعني دموع في قيام الليل الدين ده يعني شاب ضايع رايح يزني عن ربنا دموع الندم اللي نازلة من عينيه منورة بتنور الدنيا كلها. الدين الدين حياة اجتماعية الدين اجابة دعاء. الدين دعاء دعتيه لربنا
امبارح والنهارده بيتنزل وقلبك هيموت من الفرح مش بالاجابة. مش مش بالنعمة بالمنعم اللي نزل عليك الاجابة. الدين كرامات دين عطاءات. الدين طريق جميل. الدين متعة. الدين بهجة. الدين رب يريد انه يسعد قلبك. رب يريد انه يفرح قلبك. الدين ود
الدين اخوة. الدين حب حقيقي. الدين انك بتلاقي اخوات بتحبوك وتحبيهم. الدين انك انت بتموت عشان اخوك واخوك بيموت عشانك. الدين ده دعوة الدين تضحية الدين مجاهدة. الدين عبادة. الدين قصص تيسير هداية. الدين
رؤى صادقة من الله سبحانه وتعالى. بتنور لك الطريق وبتبشرك. الدين فرحة يا جماعة. الدين افراح يا جماعة. المصيبة ان احنا حولنا الدين لهي اوضة يا حضرة قفلنا الدين ده الدين ده عنده صلاة وصوم بس. ده الدين بقى عنده كل واحد بقى قفل الدين الدين
عندنا بقى طلب علم بس. الدين عند ده بقى آآ كلام في قضية واحدة بس وكلام في موضوع واحد بس. الدين عندنا احنا يا جماعة لو عشنا الدين الدين ده
امتع شيء على وجه الدنيا. والله العظيم متعة الالتزام الحقيقي. امتع من كل النوادي والفنادق والشواطئ وامتع من كل المحرمات الدين لزة مهولة ولكن للي بيطبق الشرط قال تعالى يا ايها الذين امنوا ادخلوا في السلم اي ادخلوا في الاسلام ايه؟ ها
حد يكمل معي يدخلوا في السلم ايه؟ كافة. الدين وان باكيدج يا جماعة. الدين ده وان باكيدج على بعضها الدين ده الذين جعلوا القرآن عضين. قال لك يعني خلوا القرآن عامل زي اعضاء الجسم كده زي اعضاء. قطعوا القرآن. خلوا القرآن اجزاء. فلما بصوا للدين لقوا
صعب زي بالزبط اللي يقول لك في الشريعة هو ليه المرأة نص الراجل هو ليه عامل زي الحسنة اللي في وش المرأة يعني في نساء بتعمل الحسنة دي من كتر الحسن اللي فيها. حتى سموها حسنة من الحسن اللي فيها. رغم ان الحسنة سودا. ولو جبنا الكاميرا على الحسنة بس هتلاقي الشاشة سودا. والمنظر وحش جدا
انما لو صورنا الوش على بعضه هتلاقي الحسنة دي اضافت حسن وجمال للوجه على بعضه. هو ده الدين كل حاجة فيها جميلة. كل شيء فيه جميل كل شيء فيه ممتع كل شيء فيه مبهر كل شيء فيه لذيذ. بس على شرط ادخلوا في السلم كافة. ما تقفلوش الدين. كافة. كل
دين احنا فاكرين يا جماعة ان اللي بيزود على نفسه في الدين ده بيشد على نفسه. يا ابني انت تزداد استمتاع. هقول لكم حاجة اكتر حاجات في دين الاخوة والاخوات والناس بتبعد عنه بسببها هي اكتر حاجات بتدوقك متعة فيه. التضحية المجاهدة الاتصال بالله الزهد
في الدنيا دي اكتر حاجات بتجيب متعة في دين ربنا سبحانه وتعالى. ادخلوا في السلم كافة. ما تقفلوش الدين. ما تحولوش القصر الكبير قوي لاوضة واحدة. فتلاقي الشاب مخلوق من الدين مش عايز يلتزم ليه ما هي اوضة يا حضرة هيجي فين ما هو لما بيبص بتبص للاخت ولا بيبص للاخ يلاقيه قاعد يا عيني في اوضة فطسان هيدخل وراك يعمل
ايه وتلاقي الشباب بدأ ينتكس وبدأ يقصر لحيته وصاحبي قصر دقنه ليه؟ لان هو عايش نفسه ان الدين اوضة فمش قادر يستحمل في اول لما بيلاقي شباك بيقوم ناطط منه ليه ؟ لان هو عايش نفسه في اوضة هو لو دخل في القصر عمره ما هيفكر برة
عمره ما هيفكر عشان كده يعني كان فيه حوار الوقتي بيني وبين احد اخواني واحنا في الطريق كنا بنتكلم عن جماعة الاخوان المسلمين. هو ممكن يكون الكلام غريب اوي ان انا اقول حاجة زي ديت. بس سبحان الله هو شاهد جه في زهني الوقتي فبنتكلم ان جماعة
الاخوان المسلمين لما فرض بيدخل فيها بيعملوا ايه؟ بيتجوزوا من بعض. فتلاقي الاخ دهوت آآ اتجوز اختي ده هو. واختي ده هي اتجوزت ده هو. ففيه مساهرة فبقى فيه ارتباط
وبعد كده تلاقي حيكت معه بينهم وبين بعض يتفسحوا مع بعض ويسافروا مع بعض ويروحوا مصايف بعض ويروحوا كل حاجة مع بعض. فبقى في حياة اجتماعية. وفي نفس الوقت في جلسات ايمانية مع بعض
فبقى فيه ارتباط ديني مع بعض. وفي نفس الوقت فيه رسالة مشتركة بينهم وبين بعض فبقى فيه ارتباط. وفي نفس الوقت يشغلوا بعض. اللي عنده شركة يشغل كل الايه؟ الاخرين عنده
ده فعلا دي جماعة الاخوان المسلمين فعليا يعني. واللي آآ انتم عارفين ان انا يعني يعني بفضل الله سلفي واحب كل الجماعات الاسلامية كلها ما نامت على منهج اهل السنة. ولكن
انا انا بارصد لك واقع فتلاقي تدخل مسلا الشركة بتاعة الفلان تلاقيه مشغل كل اخوانه معه. وتلاقي المحل بتاع فلان مشغل اخوانه معه. وتلاقي فلان وفلان فلان عملوا تجارة مع بعض. فبقى التجارة مع بعض. الرسالة مع بعض. العبادة مع بعض. الحياة الاجتماعية مع بعض. المساهرة مع بعض. يسيبوا بعض دول ازاي
مين اللي يقدر يفرق جمع زي ده بقى؟ يعني يعملوا لهم بقى معتقلات يضربوهم بالرصاص من الطيارات. يضربوهم بالاربجيهات من عربيات الهمر اللي جاي يا عم اعملوا لهم اللي هم اعملوهم. دول ناس عرفوا يعني ايه اخوة. دول ناس عرفوا يعني ايه انصهار داخلي. دول ناس عرفوا يعني ايه تراه
يا جماعة انا عايز اقول لكم ان الدين لما بيتفتح الدين لما بنكتشف الاصل ما حدش هيفكر انه يخرج هيبقى خبط زي قول الله ان الذين امنوا وعملوا الصالحات كانت لهم جنات الفردوس نزلا. خالدين فيها ايه؟ لا يبغون عنها حولا. مش عايز يغير
مش عايز يسيبها. يعني اللي عنده عربية نفسه يجيب عربية احسن. اللي عنده شقة نفسه في شقة احسن. انما الدين يا جماعة زي الجنة بالزبط لا يبغون عنها حولا. اللي يعرف حقيقة القصر عمره. انما اللي قاعد لي جوة اوضة خانق نفسه. ومكره الناس في الدين
قم نفر الناس من الدين. ولما بينط من الشباك يقول لك يا اخي الدين كان صعب. يا ابني انت ظالم الدين معك. اللي انت بتعمله ده مش شمولية الاسلام مش شمولية الدين. مش وعشان كده علماء التربية اتكلموا في مفهوم التوازن التربوي. انك لما تربي الاخ ما تقولوش الدين صلاة وصم بس. ما تقوليش
دعوة بس ما تقولوش افتح له الدين على بعضه. عرفه اسماء الله الحسنى. عرفه الحياة الاجتماعية. عرفه الاخوة. عرفه الحب في الله. عرفه التضحية. عرفه نصرة الدين بتعرفوا كل الافاق اللي تعرفه جمال الدين. عشان كده ليه ربنا قال ادخلوا في السلم كافة؟ لان جمال الدين مش هيبان غير لما يبقى على بعضه
جمال الدين مش هيبان غير لما يبقى الصورة كلها على بعضها. عشان كده الكلمة الخطيرة اوي اوي اوي اوي اللي بتفهمنا احنا مش طبقنا الدين احنا خدنا اوضة وقفلنا على نفسنا فيها وقلنا ان هي دي الدين. الكلمة الخطيرة قوي كلمة ابن تيمية رحمه الله. الكلمة دي يا جماعة عايزة كتب
تتشرح فيها وهو بيقول ماذا يفعلون بي؟ جنتي في صدري. جنتي في صدري الكلمة دي ما يعني انا ما اعتقدش ان فيه انسان يقدر يشرحها مهما كان بلغتم انتم عارفين يعني ايه يا جماعة جنتي في صدري؟ يعني يا جماعة ابن تيمية مش بيقول انا جوايا فرحة. مش بيقول انا جوايا سرور مش بيقول انا جوايا سعادة
انا جوايا جنة. انا جوايا جنة يا ناس. يعني ايه انا جوايا جنة؟ الجنة دي فيها الف فرحة وفرحة. الجنة دي فيها الف في سبب للسعادة الجنة دي فيها مليون فرح. هي الجنة دي فرح واحد ولا فرحين ولا تلاتة. الجنة بيقول لك انا ماشي صدري ده مجمع افراد
انا صدري ده فيه الف فرح وفرح. جنتي في صدري. كلمة مهولة هيعملوا لي ايه؟ هياخدوا مني ايه ده انا يا ناس ماشي وجوايا جنة زي الجنة اللي عرضها السماوات والارض. جنة من المشاعر والايمانيات. انا ماشي جوايا جنة
انا ماشي جوايا افراح فرحان باسماء الله الحسنى. انا بكلمكم دلوقتي وقدامي في الحيطة الناحية التانية لوحة الاسماء الحسنى. كل ما ببص لاسم بفرح بربنا. كل ما ايه ابوس الاسم الوكيل! يا سلام! ده انت لما بتوكل محامي شاطر! بتحطه في بطنك بطيخة صيفي وتروح تنام! امال لما ربنا ليه يبقى وكيلك! ولله المسل الاعلى! ابوس الاسم
قدام اهو يعني يقول لك يستاهل الحمد. كل حاجة ربنا بيعملها. كلها حمد. كنت مع بعض اخواني الوقتي طلعنا كده على الطريق السريع. رحنا كده ايه؟ آآ آآ الفخراني في اجا كده ايه ناكل بليلة مع بعض. يعني حاجة كده بعض اخواني وحبايبي يعني. فواحد مننا جايب ابنه الصغنن ابنه يعني ابنه
وعايز يجري حافي. والدنيا برد وابوه عايز يلبسه الشبشب اللي في رجليه. فالواد بيقاوم وابوه بيقاوم. والواد يعني دايقوني بقى يا جماعة خنقتونا انا قعدت ابص قلت سبحان الله! ولله المثل الاعلى! آآ باقول لابوه انت خايف عليه من ايه ؟ قال له الواد بيجي له برد بسرعة. فالولد مخنوق من الشبشب
ومعتقد ان هو لبسه له هيضيق هيضايقه. هو مش فاهم ان هو لو ما لبسوش ممكن ينام اسبوع بين الحيا ويموت والموت في دور صعب. فقلت سبحان الله قول الله المثل الاعلى البني ادم بيتعامل مع ربنا كده معتقد ان الدين عايز يكبته ان الدين عايز يؤيده ان الدين عايز وهو مش عارف ان
الامر اللي متضايق منه ده هيعيش تعاسة الدنيا والاخرة من غيره. هيهلك في الدنيا قبل الاخرة من غيره. هيضيع في الدنيا قبل الاخرة من غيره قضية انك انت جنتي في صدري. انا فرحان يا رب. انا فرحان باسماء الله الحسنى. انا فرحان باسم الله. يعني كل اسماء الله اسم الله المؤمن اسم الله
المؤمن ده يا جماعة يعني في فترة من الفترات. يعني مسل للواحد اخطر اسم في اسماء الله الحسنى. المؤمن يعني اللي طول ما انت معه انت في امان مهما كان في
مشاكل فيه مصادر للخطر فيه فيه فيه اسم الله المؤمن اللي بيأمنك اللي طول ما انت معه انت في امان. اسم الله سبحانه وتعالى اسم الله الكبير. يقول لك ربنا كبير. ربنا لا يمكن هيسيبنا. ربنا لا يمكن هيتخلى عنا. اسم الله المانع. يقول لك فلان منع الاعداء ان يصلوا الى فلان. المانع
بيحميك ويحفزك. اسم الله سبحانه وتعالى. اسم الله المغني. يعني ده في رواية طبعا الوليد ابن مسلم. اسم الله المغني. المغني ده عن الدنيا واللي فيها. يغنيك عن البشر واللي فيها. يغنيك سبحان الله العظيم. اما الواحد يعيش فرحان فرحان بكرم الله. شوفوا لما النبي عليه الصلاة
يوسف ربنا يقول يمينه ملأى لا تغيضها النفقة سحاء الليل والنهار. سحاء الليل والنهار ديت ما فهمتهاش. ففتحت يعني في في علماء اللغة اشوف علماء اللغة قالوا ايه في السحو؟ في فلقيت ان السيل الساحية اللي
تجرف اللي ممكن تقشر الحاجة اه والثمرة من قشرتها من من قوة السيل. سحاء الليل والنهار يعني الخير نازل من يمين الله فيضانات. يعني رحمات نازلة من يمين الله فيضانات. طب انا الوقتي ولله المثل الاعلى انا اب. فانا باكسب كل يوم عشر تلاف جنيه. وباقول لكم انا باصرف العشر تلاف جنيه
تتوقع كده ان تسعين في المية من العشر تلاف جنيه دول بيتصرفوا على مين ؟ على ولادي. مش دول احب ناس لي. فلما الرسول يقول ان ربنا سعى الليل والنهار ان يمين الله
الخير نازل منها فيضانات. لمين بقى؟ للكفرة؟ للملاحدة. للبوزيين. للبراهمة. للي بيسجدوا للبقر. ما هو بالتأكيد اكيد لعباد الله الصالحين. يعني ده كلمة تملى قلبك فرح فرح بعطاء الله. فرح بكرم الله. فرح باجابة الدعاء. كل مرة الواحد يدعي يرفع ايده ويقول
تربوا تتنزل الاجابة يا فرحتك بالله. يا فرحتك بربك الكريم. فرحان بغنى الله لما النبي يقول لربنا اسألك من الخير كل الدعاء ده لما باجي ادعيه في الصلاة باضحك. يعني الواحد بيبقى يضحك غصب عنه. اسألك من الخير كله
عاجله واجله. ما علمت منه او لم اعلم. السؤال ده الطلب ده يتطلب من مين؟ مين اللي من اهل الدنيا يتطلب منه الطلب ده؟ يعني الواحد ساعات يبقى يعني بيبقى عايز يدعي به. مش عشان الدعاء بس نفسه. يعني الدعاء نفسه نسأل الله من الخير كل عاجله واجله. ما علمنا منه وما لم نعلم اللهم امين
تعوذ به من الشر كله عاجلي واجله. ما علمنا منه وما لم نعلم اللهم امين. ولكن الواحد بيدعي بالدعاء ده عشان يفرح بربنا. عشان يفتكر ربنا ممكن يعمل له ايه؟ عشان يفتكر كرم ربنا. الفرح الفرح الفرح بتنزل الله. انا يا رب عشان انا يا رب. يعني انت ممكن
آآ يعني تخيلي كده بقى يعني آآ عربية كده بقى ايه فور باي فور ولا عربية مفيمة وقامت واقفة قدامك آآ وقام نازل منها مسؤولين بقى والحاجات اللي بتبقى في ودانهم ديت وبيتكلموا انت مطلوبة دلوقتي ايه المحافظ عازمك عنده في بيته. المحافز عازمني انا
انا ده انت هتقعدي تتكلمي سنة عن ان ده انت طول عمرك هتفضلي تتكلمي عن المحافظ عازمك في بيته. يعني مرة دخلت محل آآ يعني شاب من الشباب يعني بيصلح آآ
اه حاجات معينة في المحل بتاعه يعني فلقيته معلق صورة المحافز وهو بيسلم عليه كان بيلعب ملاكمة زمان ولا العاب قوى بيسلم يقول سبحان الله! عشان مرة المحارب اللي زمانه مات بقى ولا زمانه اتشال وجيبه ياد له خمسين واحد. المحافظ مد ايده وحط ايده في ايده. حاططها ونبروزها ويا سلام
سلم وبيتباهى قدام الدنيا. امال الله! الله لما يقول للملأ الاعلى حمدني عبدي واثنى علي عبدي. امال لما الله تتنزل يعني تخيلوا كده لقينا وفد جاي من رئاسة الجمهورية ونازل قدام بيتك ايه رئيس الجمهورية جاي يزورك. انا مخصوص. طب اومال الملك متنزل
عشانك ملك الملك كله. دي مش تفرح يا جماعة. الفرح يا جماعة. الفرح برد الله علينا في الفاتحة. الفرح بالجنة. الفرح بالاسلام. يعني انا عايز اقول يعني ابن تيمية بيقول جنتي في صدري ليه؟ ليه كلمة جنتي في صدري؟ جمال الدين مش هي اوضة يا حضرة السورة اللي بتحسسني بجمال الدين
اوي سورة الفاتحة. سورة الفاتحة بتفهمك الدين ده جميل قد ايه. الدين ده عظيم قد ايه؟ لما ربنا يقول اهدنا الصراط المستقيم. كل كلمة فيها ادينا الصراط. بدأت ادور في كلمة الصراط اشوف يعني ايه الصراط. كلمة صراط دي يعني لقيت ان السرة في اللغة الفلوذج. يعني ايه الفلوذج؟ زي البسبوسة
الفزدق كده. يعني زي البسبوسة بالمكسرات كده حاجة يعني تحفة يعني. حاجة كانت زمان بيعدوها يعني من ولائم الملوك. الحلويات اللي الملوك والملطم اللي بس اللي بياكلوها. فيعني يا جماعة الصراط ده الطريق الجميل. الطريق الممتع. الطريق المبهج. ربنا بيقول لك الطريق جميل قد ايه
الصراط يعني يقول لك فرس سرطان يعني بياكل الطريق اكل. يعني الطريق السريع الطريق اللي مش هتتعطل فيه. اللي مش هتتبهدل فيه. يقول لك الصراط يعني الطريق الواضح الطريق الواضح السلس السهل. يقول لك آآ اشترط الطعام يعني آآ بلع اللقمة على طول بسرعة البلعوم قام ايه؟ منزلها في المعدة
في السهل يا جماعة. يعني كلمة الصراط دي جمعت معاني السهولة والجمال والمتعة والبهجة. والفرحة والسرعة والوضوح. ده الصراط. هو ده طب يعني ايه اهدنا؟ الهدى اللي هو نور الشمس. يعني ده طريق الدين ده طريق النور كله. لما ربنا يقول الله نور السماوات والارض. يعني كل ما هتقربي
ربنا انت بتقربي من النور. يعني كل ما تقرب من ربنا انت بتقرب من النور. في الفاتحة. بسم الله الرحمن الرحيم. الله! الرحمن الرحيم. ده اسم جميل قوي الحمد لله رب العالمين. ماشي. الرحمن الرحيم. قال لأ تاني! ده احنا لسة في البسملة قلنا الرحمن الرحيم. الرحمن الرحيم. الرحمن الرحيم. بعض المفسرين قال لك لان
اكتر صفتين شواهدهم مالية الكون كله هي الرحمن الرحيم. اما سمعت الكلمة دي اتصدمت قال لها اومال انا مش حاسس بكده ليه؟ انا بالنسبة لي مسلا اسم الله العظيم عظمة الله في الكون كله. اسم الله القدير. اسم الله الخالق مسلا. يعني ده اكتر اسماء. انا شايف ان شواهدها مالية الكون. فالواحد رجع يقف مع نفسه كده. الرحمن الرحيم
يعني الدنيا كلها رحمات حتى ابص في جسمي. يا نهار ابيض! ده انا ست سنين بدرس في كلية طب. رحمات ربنا في جسمي. لو الرئة كانت اقل شوية كان الانسان ماشي
ينهك والعياذ بالله ويلهث زي الدواب. رحمات ربنا في الكون في الشمس في بعدها في حجمها. في القمر في بعده في حجمه في القشرة الارضية. في نسبة اكسجين. رحمات ربنا في تنزل القرآن. رحمات ربنا في اجابة الدعاء. رحمات ربنا ازاي ربنا عامل العاصي؟ ومن باب اولى ازاي ربنا عامل الطائع. رحمات ربنا في رؤية
ربنا يوريها لك في فترة انت تايه فيها يدلك فيها على طريق بس احزر انها تكون من الشيطان طبعا. اهل التأويل هم اللي فاهمين الرؤية الحق من الرؤية من الحلم اللي من الشيطان
رحمات ربنا في تيسير الهداية. رحمات ربنا اللي خلت خلاتكم قاعدين الوقتي يا شباب. ونص مليون موقع بينكم وبينهم ضرب على زرار. مين اللي جابك؟ مين اللي جاب قلبك؟ مين اللي جاب بناصيتك عشان تسمع عن ربنا؟ مين اللي اخذ بقلبك ليه
باب ازكى منكم واقوى منكم. وممكن يكونوا احسن مننا كلنا. وقاعدين الوقت بضربة زرار قدام المواقع الاباحية. اشمعنى انت اللي ربنا اختارك؟ اشمعنى انت اللي ربنا اشمعنى انت اللي ربنا جابك الرحمن الرحيم. من ساعتها وانا لما باجي في فتحة اقرأ الرحمن الرحيم احس ان انا قلبي بيتغسل في نور رحمة الله. حيس ان
الرحمن الرحيم ده زي احساس اللي عنده فشل كلوي لما بيقعد على مكنة غسيل الكلى. ده غسيل قلب بقى. بتملى قلبك بحسن الظن بالله. ربك الرحمن الرحيم افرح الفاتحة كلها جمال الطريق
زي ما ربنا سبحانه وتعالى يقول فيها ما لك يوم الدين. يعني ايه ما لك يوم الدين؟ يعني انتم عارفين آآ يعني بعض المفسرين قال لك الدين يعني الجزاء يبقوا يوم الجزاء والدين
يعني الحساب يبقى يوم الحساب والدين يعني الخضوع يبقى يوم الخضوع. فيه واحد تاني قال لك قال لك يا جماعة الدين هو الدين. يعني ايه الدين والدين؟ يعني اسمه يوم الدين. هو
اليوم بتاع الدين يعني ايه اليوم بتاع الدين؟ يعني زي ما اقول لواحد عريس مسلا ده يومك يا عريس. ده ليلتك يا عريس. ده يوم الدين. ده اليوم اللي هيزهر فيه عز الدين وجمال
دين وعظمة الدين. اليوم اللي هيتعرف فيه جمال جلسة الضحى اللي كنت بتقعد تتاوب فيها ومش قادر تكملها. اليوم اللي هيتعارف فيه جمال القيام. اليوم اللي اتعرف فيه زكر جميل قد ايه. اليوم اللي هيتعارف فيه الدين بيرفع قد ايه ؟ اليوم اللي هيتعارف فيه جمال الصيام. اليوم اللي هيتعرف
فيه جمال الدين الدين بيعمل جمال قد ايه يا جماعة في الحياة؟ يعني مالك يوم الدين ده ان ان ان اليوم اللي هيزهر فيه في جمال الدين. جمال الاسلام عكس بقى يعني يوم الدين برضو النص درجة في السانوية العامة بتخلي الشاب بدل ما يدخل كلية وهو عايزها في بلده بيروح كلية تانية
مش عايزها في بلد تانية ويتلطم اربع سنين بقى في المواصلات. الله! يعني يا ندمي! بيقول لك يا ندم اني ما زاكرتش. يا ندمي حتة الارض الفلانية كانت يعني كان والدتي الله يرحمها عندنا في المشاية في المنصورة متر الارض وصل لقرب المية الف جنيه. فتقول انا كان معروض علي المتر بخمسة وتلاتين قرش
فاتعلمت كلمة يا ندمي بقى. كلمة يا ندمي يا ندمي يا ندمي بقى بتاعة يوم الدين بقى. يوم ما فعلا الناس تعرف الدين ده ده كان مهم قد ايه؟ الدين ده كان جميل قد ايه؟ الدين ده كان ممتع قد ايه؟ الدين بيدي النهاردة بهجة ومتعة قد ايه؟ تخيل بقى كلمة يا ندم يومها هتطلع بشكل
منظره ايه! تخيل بس جمال الدين يوم الدين ساعة حوض النبي عليه الصلاة والسلام. لما تارك الصلاة يطرد ليه؟ ما عليهوش علامة الوضوء. علامة الوضوء ديت هي كلمة السر اللي لازم يدخل الواحد الحوض بسببها. لما واحد النبي يقول له سحقا سحقا. ليه بدل بعد النبي؟ بدلت. بدلت حجابها وبدلت وبدلت
وبدل اخلاقه وبدل شريعته واتبع شرايع تانية بدل لما واحد يطرد تالت اللي هو بقى ايه شايل على رقبته ولا جاموسة اللي هو كان حرامي اللي كان بيغل اموال المسلمين. اللي كان بيسرق ناس اومال اللي بيسرقوا بلاد بقى. اومال اللي بيحطموا بلاد والعياذ بالله. امال اللي مضيعين
امم بتاعتنا الطغمة اللي كابسة على نفس البلد في الحكم. ربنا يخلصنا منهم يا رب. اللي مضيعنا ومخلينا تسمع عن اليابان. قلبك يدوب من كتر جمال جمال اخلاقهم وجمال تعليمهم. تسمع عن امريكا قلبك يتقهر من كتر جمال النزام السياسي بتاعهم انا مش بقول ان ده كامل. بس فيه
ايه الجمال! الاسلام اعظم! بس احنا مش عارفين تسمع عن اوروبا! تبهر من جمال قواعد الاخلاقية بتاعتهم! ترجع لبلدك تاني! تقول منهم لله لكابسين على نفسنا ومضيعين جمال الدين. وراميين الشباب ما بين مواقع اباحية وما بين مخدرات. عشان يدمروهم ما يفكروش في جمال دينهم
ازاي يطبقوا جمال دينهم؟ فده بقى ييجي يوم القيامة سحقا سحقا لمن بدل بعدي. وبعد كده بقى تخيل بقى على حوض النبي عليه الصلاة والسلام. تخيل لو احنا يا نهار ابيض! عمر يا رجالة! عمر داخل! والكل بيكبر! وبعد كده النبي عليه الصلاة والسلام جه الله اكبر! والكل فرحان
بعد كده لا لا لا ده مصعب ابن عمير جه. ابن تيمية يا جماعة والله حسيب الجميع. ربنا يجعلنا جميعا من اهل الجنة. الامام الشافعي وصل يا اخوانا. الله اكبر الامام فلان الشيخ فلان. الفرح يا جماعة. فرح. الدين فرح
الدين ده فرح زي ما ربنا قال في سورة الكوثر. سورة الكوثر زي سورة الفاتحة كده. بتقول لك الدين ده فرح. هو سورة الكوثر بعد سورة ايه؟ بعد سورة سورة الماعون اللي هي اخر اية فيها ويمنعون الماعون. خلاص مش عايزين يدوا حاجة ما دام ده مسلم ما تديلوش ما تديلوش حبة الملح. ما دام ده مسلم
ما تدلوش شربة الماية. ما دام دا مسلم ما تعاملوش ولا تدي له حاجة. فجت سورة الكوثر بعد سورة الماعون. سورة الماعون ويمنعون. يبقى اخرها يمنعون سورة الكوثر اولها ان ايه
اعطيناك عكس المنع لو منعك اهل الدنيا شف انا هديك ايه بقى شف انا هديك ايه وهم منعوك الايه المعون الحاجات البسيطة الحقيرة الصغيرة يعني واحدة جارها عايزة تستلف من جارتها حلة اه هات لي يا ابني بصلتين من جارتي. المعونة الحاجات الصغيرة اللي الناس بتحتاجها من بعض. انما ربنا لما قال انا اعطيناك قال الكوثر
يعني ابن عباس بيقول لك الخير الكثير. ايه الكوثر ده يا جماعة؟ الكوثر ده فيه حتة وصف في السنة. كثير منا غفل عنها فما خدش باله منها ان على ضفتيه قباب اللؤلؤ. الوصف ده يا جماعة ما يعديش كلمات القرآن والسنة
ده معجزة للي عايز ربنا يفتح عليه بقى في التفسير وفي الحديس. معجزة يعني ايه على حافتي قباب اللؤلؤ؟ عارفين لما تمشي على النيل؟ فتلاقي التندات اللي الحكومة بتعملها ويجي كل واد وبت يقعدوا يجاهدوا مع بعض في سبيل الله والعياذ بالله. اه التندات دي فعلى الكوثر بقى التندات دي بس من لؤلؤ بقى. طب والنبي
الباقي ده الكوسر ده بتاع النبي عليه الصلاة والسلام. ده نهر جوة ملك النبي في الجنة بس. ده لا يتخيل بقى يعني ان انت لك نهر من ضمن اصناف النعيم بتاعتك نهر يعني
حاجة يعني حاجة مهولة. طب النبي يعمل به ايه؟ يعني النبي ما هو هيقعد في في مكان واحد النبي. يا جماعة عليه الصلاة والسلام ده يا جماعة الكوثر ده ضيافة النبي لامته. كل واحدة من قباب اللؤلؤ دي يقعد عليها واحد بقى ومراته واحد واسرته. واحد
قلة الحبايب بتوعه. فالنبي بيستضيف الامة كلها على نهر الكوثر. منزر رهيب انا اعطيناك الكوثر. منزر الامة كلها ملفوفة حوالين النبي على نهر الكوثر. فصل لربك وانحر. قال لك ده العيد الكبير بتصلي وبعد كده تدبح. الاضحية بتاعتك. يبقى منزر النبي ولامة كلها حواليه في العيد الكبير
بعد صلاة العيد يعني الدين ده كله فرح. ربنا بيقول للنبي انت زعلان ليه؟ انت حزين ليه؟ انت حزين عشان اللي بيقولوه شف المنزر بقى بتاع الامة كلها وهي حواليك في الفرح بتاع الجنة. والامة كلها حواليك في صلاة العيد الكبير. واستنوا يا جماعة ما هو حوض النبي ده جاي من نار الكوثر. يعني فرح
يوم القيامة يعني يوم القيامة والامة كلها حوالين النبي عليه الصلاة والسلام. وكلنا بنصرخ من الفرحة. كل ما شخصية من الشخصيات تاريخية المؤمنة المجاهدة والعلماء كله بيدخل ده فرح ده فرح مهول. اول مرة نشوف بعض بقى. اول مرة كلنا نعرف بعض والنبي عليه
الصلاة والسلام بيسقينا به ايديه. يعني شف الفرح بقى مية فرح. النبي اللي بيسأل ابن تيمية بايديه وبيسأل الامام الشافعي. ويسقيك بايديه ويسقيك بايديه ايه الفرح المهول ده! ايه الافراح العظيمة ديت! ايه ده! يا جماعة الدين جميل عشان كده وتتلقاه بالملائكة هذا يومكم. ده يومكم الله! يوم الفزع
اكبر انتم ما لكم بالفزع الاكبر. الملتزم ما له بالكلام ده. الملتزمة ما لها بالكلام ده. النهاردة كنت باسمع صلاة الفجر ولا بسمع فين؟ مش فاكر نسمع ايات عن يوم القيامة
انا يعني ممكن يكون اللي جنبك بيبكي من الكلام عن الصراط والكلام عن الحوض الكلام عن الميزان وكده انا قاعد اتخيل يا نهار ابيض اي ايوة كنا في صلاة الفجر فعلا في خاتمة سورة قاف يوم تشقق الارض عنهم صراع. انا قاعد اتخيل كده احنا هنقوم
عشان ننظر لوجه الله هو احنا يوم ده يوم القيامة لأ يا جماعة احنا ده ربنا وجاء ربك يا جماعة يعني الواحد ممكن عقله يطيش من المعنى ده اصلا انت بتفكر في الصراط! انت بتفكر في الميزان هنا! سيدنا موسى اول ما النبي عليه الصلاة والسلام بيقوم من من نفخة الصقر. بيلاقي سيدنا موسى باطش بقائمة من قوائم العقد
في العرش عايز يقرب من ربنا على قد ما يقدر. ما هيموت من الشوق الى الله. الواحد متخيل ان يوم القيامة ده اللي اهل الشوق الى الله بياخدوه بنزرة تانية خالص اوي يعني مش بنظرة تانية. يعني بيبقى فيه معنى اضافي في صدرهم غير الفزع بتاع الصراط والميزان وتطاير الزوف. ده فيه حاجة تانية انا ممكن اشوف ربنا
انا انا انا فعلا ممكن الوقت اشوف ربنا حاجة تنخلع لها القلوب. الدين جميل. مش هي اوضة يا حضرة حرام علينا يا جماعة. حرام علينا اللي احنا عملناه في ديننا والله العظيم. حرام علينا. حرام على كل اخ عقد الناس في عيشتها اول ما التزم قام ضارب المية وحداشر في وشه
وقام ماشي في ساحة الكلية ولا في البتاع ما يسلمش ما يعملش. حبيبي انت مش ما بتسلمش لان الدين جد. انت عارف انت ما بتسلمش ليه؟ اقول لك الحقيقة. انت ما بتسلمش عشان الناس تفضل تحترمك
انت ما بتسلمش عشان الناس تفضل تهابك. انت بتدوس على دينك عشان انت تعلى عليه. لان مصلحة الدين مش انك انت تعمل عم المحترم الوقور مصلحة الدين انك تضحك مع الناس. وتبوس ايدين الاطفال وتبوس راس الناس. وتخدم الناس وترحم الناس وتحضن الناس. انما اللي انت بتعمله ده مصلحتك
انت اللي انت بتعمله انت بتترسم. انت بتترسم على الناس وبتضيع جمال الدين عند الناس. فبتبقى النتيجة كأنهم حمر مستنفرة فرت من قسورة. الناس بتحس ان الدين قسورة. ان الدين قصر. ان الدين قهر
ان الدين جبر فرط كان الدين هلكة. ليه؟ ممكن يكون لان دول ناس فاسدة كتير كده واحد فاسد اصلا. هو فاهم الدين بس فاسد. ولكن للاسف الشديد ممكن ده لان الملتزمين وصلوا للناس ان الدين خنقة. ان الدين لما الملتزمين لما الناس تشوف الملتزمين بيضحكوا
بيفرحوم وبيفرحوم انا مش مش السزاجة يعني انا اسف يا اخواني انا اسف يا اخواتي معلش انا اسف مش الهبل بعض الاخوة اللي افتكر انه عشان يقول للناس ان الدين جميل يقوم بقى ايه حاطط صور عادية على الصفحة بتاعته الاكونت بتاعه ويتكلم مع بنات عادي
بينه وبين نفسه ده عشان يا رب الدين وما يقولش على حاجات حرام وهي في كتاب الله وفي سنة رسول الله صلى الله عليه وسلم من المحرمات. لأ انت كده يا حبيبي مش بتقول الدين جميل. انت جاي بتشوه الدين. انت كده
متهيأ لك ان الدين وحش فانت عايز ترسم صورة في نزرك انها جميلة وهي مش حقيقة الدين. الدين جميل زي ما هو. الدين جماله توفيق منه فيه جمال منه فيه. الدين جماله انه يظهر زي ما هو كده. بس يبقى الناس اللي بتدعو له ناس فاهمة. ناس بتضحك. ناس عندها حياة اجتماعية. ناس عندها اخوة
ناس عندها حب. ناس عندها تضحية. ناس عندها مجاهدة. ناس عندها زهد زي ما النبي ادى غنم بين جبلين لصفوان كده. تلات قرى تلات قبائل اسلموا بسبب الحركة دهي. تلات قبائل يعني قل مسلا عشر تلاف بني ادم نجوا من الخلود في جهنم بسبب الحركة دهيت. ليه؟ الناس انبهرت والدين كده
هو الدين من العطاء ده كله؟ هو الدين الكرم ده كله؟ هو دين النهاردة ربنا من علي قعدت جزء من جلسة الضحى يعني باب في كتاب الشمال المحمدية لمحمد ابن جميل زينو ربنا يحفظه الكتاب ده كتاب الشماء اللي جميل زينه كتاب مشهور جدا يعني
كتاب معروف جدا. فتحت احاديس في الاخلاق. يعني النبي عليه الصلاة والسلام بيتكلم عن الاخلاق. هو الكتاب كله تواضع النبي حلم النبي رحمة النبي شجاعة النبي عليه الصلاة والسلام. فالواحد بقى بيقعد يبص في الاحاديس ويصلي على الرسول عليه الصلاة والسلام. بيبقى عامل زي ما تبص في الكون كده وتسبح الله. فبعد شوية التسبيح بيعظم في قلبك
قوي لدرجة انك انت وانت لوحدك تلاقي لسانك بيسبح كده. قلبك بيسبح. فبرضو نفس الموضوع الصلاة على الرسول عليه الصلاة والسلام. لما تقعد تبص بقى في اخلاق النبي عليه الصلاة والسلام واحاديس
واحاديس صفات النبي عليه الصلاة والسلام وانت بتقول عليه الصلاة والسلام. عليه الصلاة والسلام. تلاقي نفسك بعد كده اخلاقك اتغيرت. تلاقي نفسك بعد كده الصلاة على النبي دي بقت حاجة تانية. انا قاعد ابص والنبي عليه الصلاة والسلام بيقول
ان من خياركم احاسنكم اخلاقا. انا مبهور بجمال الدين. مبهور بجمال الدين اخ من اخوانا. انا عارف ان هو بيحب قوي الاخلاق قعدت اوري له الاحاديس واشرح له فيها. انا حاسس في عينيه بالانبهار. بالانبهار ده ديننا يا جماعة. اومال احنا عاملين كده ليه؟ ده جمال دينا. ده جمال الدين
الدين بتاعنا ده روعة الدين بتاعنا. الدين بتاعنا جميل بالدرجة دي ان من خياركم خياركم ديت يعني الصفوة يعني الخلاصة يعني وربك يخلق ما يشاء ويختار لما ربنا هيصطفي ويختار هيختار من دول من احاسنكم اخلاقا. يا سلام! مش بس اكثركم عبادة! اكمل
ايمانا. يا سلام! شف الكلام! احسنهم خلقا. اكمل المؤمنين ايمانا. يعني شف الاخلاق ان من احبكم الي احسنكم اخلاقا. من احبكم حب رسول الله صلى الله عليه وسلم. يعني اللي يخلي النبي يشفع لك ممكن تبقى معه في الفردوس الاعلى. حب رسول الله بسبب الاخلاق
لأ ده ده انا بعد ما خدت الصدمة بتاع الحديس ده بقى خدت الصدمة اللي بعدها احب عباد الله الى الله احسنهم خلقا. حب الله ده احب عباد الله الى الله. احسنهم خلقا. يعني الموضوع يا جماعة ممكن يوصل. لانا زعيم ببيت في ربض الجنة لمن ترك المراء
بيت في وسط الجنة لمن ترك الكذب. وبيت في اعلى الجنة لمن حسن خلقه. يعني الاخلاق تخلي عندك قصور في كل درجة من درجات الجنة. تخليه فيك راجل عندك املاك وعقارات في كل مكان من اماكن الجنة الاخلاق ممكن طب شوفوا ده بقى ان العبد ليبلغ بحسن الخلق ان
المؤمن لا يدرك بحسن خلقه ان المؤمن ليدرك بحسن خلقه. درجة الصائم القائم. ده الصائم ده يعني جنة الريان القائم ده عن اولئك يجزون الغرفة. الفردوس الاعلى. يعني يعني بل بعض العلماء قال لك اصلا ان الجنة تلات درجات مش درجتين. قال لك الجنة فيه الجنة العادية
جنة يعني بتاعة تصحيح اليمين وفيه جنة العالية وفيه جنة الغرف. يعني ده قال لك جنة الغرف دي كمان حاجة فوق كمان الجنة بتاعة المقامات العالية قيام الليل يعني ان المؤمن ليدرك بحسن خلقه درجة الصائم القائم ده دينا يا جماعة
ده الدين بتاعنا ده الدين بتاعنا اللي احنا دايسين عليه بفساد اخلاقنا وفساد معاملاتنا في الدنيا كلها. لما قعد الدعاة لما راح اليابان بعمل برنامج مشهور على اليابان آآ احمد شوقيري يعني لما بيقول آآ ركب تاكسي فالراجل
في النص تاه. فبيقول الراجل عمل حركة يعني فعلا تطهر الرقبة. بيقول الراجل قام موقف العداد لحد ما قعد يسأل ويعرف الطريق صح ولما اتحط على الطريق الصح قام مشغل العداد تاني. ايه يا جماعة؟ دي اخلاق الناس! دي اخلاق البوزيين! واخلاق المسلمين فين! اخلاق اللي الرسول بتاع
عليه الصلاة والسلام بيقول لهم ان من احبكم الي واقربكم مني مجلسا يوم القيامة. واقربكم مني مجلسا يوم القيامة محاسنكم اخلاقا. وان ابغضكم الي. وابعدكم مني مجلسا يوم القيامة. الثرثارون والمتشدقون والمتفيقون
بتوع الكلام يعني. بتوع الكلام. اللي مقضينا كلام. ما من شيء اثقل في ميزان المؤمن يوم القيامة من خلق حسن. ايه ده يا جماعة ده ايه يا اخواننا؟ ده دينا يا جماعة
وفي النهاية هي اوضة حضرت واللي مش عاجبه. واللي مش عاجبه يبقى منتكس وضلالي وفاقد وما فيش فيه امل. يا ابني انتم اللي انتم انت اللي مدي صورة ضيقة عن دين ربنا سبحانه وتعالى. انت اللي محول الدين لبيتي يساعك انت والخمسة ستة بتوعك. انت اللي الدين ده بيتي ساعة سبعة مليار بني ادم اللي على وجه الارض
ارض الدين ده واسع الدين ده جميل زي ما ربنا واسع دين ربنا واسع. دين ربنا كله سعة. دين ربنا كله جمال مش دين ربنا قسوة دين ربنا كله جمال. دين ربنا كله متعة. انا مش عارف اقول ايه يا اخواني. انا عايز اقول
انا عايز اقول ان ام كلثوم بنت عقبة سابت الدنيا كلها وهاجرت للنبي عليه الصلاة والسلام يقينا لا نحسد بحاجة اجمل. انا عايز اقول ان اهل الكهف سابوا الدنيا كلها وسابوا الجواز والخلف والاهل والفلوس
والمجتمع يقينا حسوا بحاجة اجمل. وده اللي هتكلم فيه ان شاء الله بازن الله في قصة اصحاب الكهف الجزء التاني في درس الجماعة الشرعية. الجمعة الجاية بازن الله قال عن الحتة دي اوعوا تفتكروا ان اهل الكافر دول كانت حياتهم صعبة. اوعوا تفتكروا ان حياتهم بقى جبل وصخر وكهف ضلمة
يا ابني لولا كان في جمال اعظم من اي متعة كان هياخد القرار ده ازاي؟ يا اخوانا ايه المتع؟ ايه المتع اللي الناس دي عايشة فيها. ايه الجمال اللي الناس دي كانت عايشة فيه! جمال الدين! جمال الدين! لو فهمت الدين! لو دخلت كهف هتعيش جمال الدين! لو
لو اتحطيت في معتقل هتعيش جمال الدين. الدين جميل. الكلمة اللي قالها ابن تيمية ماذا يفعلون بي جنتي في صدري؟ انا جمال الدين عندي مش في فلوس معي ولا جمال الدين في
البيت اللي انا ساكن فيه. وابن تيمية بيقول لهم انا جمال الدين ده جوايا الجنة بتاعة الاسلام دي جوة قلبي. الاسلام دخل قلبي. جمال القرآن دخل قلبي هيعملوا لي ايه
هيودوني فين ؟ انا حقيقة الدين جوايا. انا فاهم انا فاهم عن الله سبحانه وتعالى. هيعملوا في ايه ؟ الكلمة اللي الخاضر قالها لموسى كلمة خطيرة يا جماعة. كلمة غريبة اوي! موسى والخضر اتفقوا مع بعض في سورة الكهف. بعد كده سيدنا موسى لقد جئت شيئا نكرا. لقد جئت شيئا
ان شئت لاتخزت عليها اجرا فالخضر في الاخر خلاص مش هينفع نكمل مع بعض. شيء طبيعي جدا ان اتنين صالحين وما ينفعش يشتغلوا مع بعض. عادي يا عم انا ينبغي تبليغ دعوة مسلا وانت دماغك اخوان ما ينفعش نشتغل مع بعض مش مشكلة. مش مشكلة يا سيدي مش لازم نبقى حاجة واحدة. وتفرقا عليه كل واحد مش شرط الدعاء
كلهم يتكربشوا في صغر واحد. مش شرط الاخوة كلها تشتغل في صغر دعوي واحد ولا مش شرط. مش شرط ان لازم الناس تتنوع فالخادر بيقول موسى مش هينفع نكمل مع بعض. مش هينفع ليه ؟ مش هينفع. خلاص انا لي شروط وانت خلاص. يعني هزه الشروط لم ايه ؟ لم تعطني اياها. فمش هينفع لك. قال له ايه
قال هذا ايه؟ ها؟ حد حافظ قال هذا ايه فراق بيني وبينك. هزا ايه؟ فراق. الفراق يا جماعة عكس الهجر. الهجرة الهجر ده ترك الشيء الذي تكرهه. الكفر والمعصية. الفراق وداع الحبيب للحبيب. يعني انت حبيبي بس مش هينفع نبقى مع بعض
دي العلاقة بين الجامعات وبعض ولا الجامعات مسحوا ببعض الارض وشوهوا صورة الدين في الدنيا وكرهوا الناس في الاسلام دي العلاقة ما بين الدعاة وبعض. دي العلاقة ما بين الاخوة وبعض. دي العلاقة ما بين كل اتنين اشتغلوا مع بعض وما كملوش او ولا تلاقي واحد مسلا ساب جماعة من
الاخوان المسلمين يلف القنوات كلها. يشهر انت بتهبب ايه! انت بتهبب ايه! ربنا يخلص الامة من اللي زيك. انت بتهبب ايه الخضر لما مش نافعين نشتغل مع بعض قال له هذا فراق. انت حبيب قلبي وحبك مالي قلبي. بس مش هننفع مع بعض. ونستر عورات بعض. يا ويلتى
خزت ان اكون مثل هذا الغراب فاواري سوءة اخي. مش فاهتك ستر اخي. مش يلفوا في الفضائيات يهتكوا ستر بعض عشان ما عرفوش يشتغلوا مع بعض عشان ما اتفقوش في الشغل مع بعض. فاواري سوءتك. عنده سوءة وفي اواريها. فاواري سوءة اخي. قال هذا فراق. شوفي
الجمال بتاع العلاقات في الاسلام. ده ديننا يا جماعة! الجماعات بتتعامل مع بعض كده! الشباب اللي قاعد يقطع في الشيوخ على الفيسبوك! المجرمين الظالمين مين اللي عمل؟ انت بتعمل ايه يا ابني؟ انت عارف الناس دي عايشة ازاي؟ ان لولا الناس دي يا ابني انت كان زمانك الوقتي بتزني في بيت دعارة
لولا الناس دي يا ابني كان زمانك الوقتي بتشرب هيروين وشبابك متحطم ومتدمر لولا الناس دي ربنا حطها في طريقك. كان زمانك الوقتي ما انتاش عارف كان زمانك ضايع فين. وجاي دلوقتي تشتم وجاي دلوقتي تهجم وجاي الوقتي ايه ده
فين الدين؟ فين جمال الدين؟ اللي يدخل الفيسبوك ويشوف العلاقة ما بين المختلفين مع بعض. مين الملتزمين؟ فين جمال الدين؟ اللي يشوف اخلاق المسلمين في السوء في التجارة فين جمال الدين؟ اللي يشوف منزر المجتمع بتاعنا. فين جمال الدين
اللي يشوف حياة الملتزم وهو قاعد في اوضة وسايب الحياة الاجتماعية في الاسلام وسايب خدمة اخوانه وسايب التفاني عشان اخوانه وسايب انه يشيل من دمه عشان اخوه. وسايب معاني التضحية. معاني الرسالة. معاني كلمة الحق معاني. ادينا
جماعة كبير الدين مش حتة اوضة مقفولة علينا مع بعض جمال الدين للاسف الشديد احنا ضيعناه يعني انا مش عارف اقول ايه هي اوضة يا حضرة هو ده شعار الملتزمين والملتزمات الوقتي. هي اوضة. يا عم اديني اكبر من كده هي اوضة. اللي عايز يدخل يدخل. اللي مش عاجبه يدخل
يبقى انسان ضال انت يا ابني حسبنا الله ونعم الوكيل. يعني انا المعنى اللي انا مش عايز اضيعه في نهاية الكلمة ان الدين عندها مشاعر وجمال الدين في المشاعر اللي فيه. جمال الدين في المشاعر اللي مالياه. قصتين اللي يهزوا قلبك في القرآن مؤمن ال فرعون. مؤمن قال
فرعون ومؤمن قال ياسين مؤمن قال ياسين منزره وهو نازل والمرسلين بيتكلموا والسكاكين في وشهم والبلطجية هيقطعوهم حتت بالسكاكين ونزل واتكلم. ومؤمن ال فرعون قدام فرعون ووقف واتكلم انا بحس ان القصتين دول قصة انا مش قادر اسكت. مش هقدر اسكت. مش هقدر اسكت مش هقدر
شف اخواني بيتظلموا ويتقطعوا واسكت. مش هاقدر اشوف ابناء التيار الاسلامي بيتحرقوا في رابعة العدوية واسكت. مش هاقدر اشوف الظلمة بيعتدوا على دين ربنا وبيعملوا دستور ضال ضلالي واسكت مش هقدر اسكت مش هقدر اشوف الشباب عايش وسط المنكرات بفعل فاعل
بفعل فعل عشان الشباب ده ما يفوقش لدينه وما يفوقش لدنيته وما يفوقش لوطنه واسكت مش هقدر اسكت مش هقدر اشوف ربنا بيعصى في الشارع اسكت اللي يقول علي ارهابي يقول واللي يتريقوا علينا في البرامج اتريقوا
واللي تحارب نتحارب مش هاقدر اسكت. ان الدين ده زي ما ربنا قال كده. وقال رجل مؤمن من ال فرعون ايه يكتموا ايمانه ان الايمان ده بركان مشاعر. كتم بركان اسهل من كتم الايمان. لما يكون ايمان صادق
لما تكون مشاعر صادقة عشان كده يا اخواني في الله الدين مشاعر. لما واحد يقول انا ما عدتش حاسس بحاجة. مش حاسس بحاجة ليه؟ ازاي؟ كل جنة المشاعر دي ومش حاسس بحاجة
طب عايزين نتعلم المشاعر. نتعلمها منين نتعلمها من سورة الفاتحة. اللي احنا بدأنا فيها. ازا مش اسمها الفاتحة اللي بتفتح اللي هتفتح مسام المشاعر في قلبك. اللي لو عرفت تعيش
مش معها هتعيشك مع المشاعر في كل حياتك. تعالوا يا جماعة نعالج الجفاف الروحي بسورة الفاتحة تعالوا نعالج جفاف المشاعر في الدين والدنيا في حياتنا بسورة الفاتحة. تعالوا نعالج الاغلاق القلبي وفقد لذة الحياة. بسورة الفاتحة
تعالوا نعالج فقد الاحساس بجمال الدين بسورة الفاتحة. تعالوا يا جماعة زي ما قلنا كده كل كلمة في سورة الفاتحة بتقول لك الطريق ده جميل قد ايه اهدنا الصراط الصراط ده من السراية البسبوسة بالمكسرات البسبوسة بالفسدق الفلوذج الطريق الجميل
الطريق الرائع الصراط الطريق الواضح. الصراط الطريق السهل. بس اخرج من الاوضة بس اللي انت خانق نفسك فيها الصراط اهدنا الهدى نور الشمس. الطريق المنور الرحمن الرحيم. الرحمن الرحيم. جمال الغاية. جمال ربنا. جمال رحمات ربنا اللي بتنهمر ليل نهار. فانظر
فاثار رحمة الله. يعني بص بصوا لشواهد رحمة الله اللي فاضت في الكون. الرحمن الرحيم جمال الطريق. اهدنا الصراط المستقيم. شف صراط الذين انعمت عليهم. يعني يعني بعض المفسرين قال لك اهدنا ليه؟ يعني طب ليه مش يرزقنا؟ طب ليه مش يشفنا؟ قال لك اشمعنى طلبه طلب واحد
واحد بس فقالوا لهم لان لو جت الهداية كل حاجة جت بدليل صراط الذين انعمت عليهم انا عبد. النعم كلها جت لما الهدية جت. النعم كلها تنزلت لما الدين جه. الطريق ربنا بيقول لك طريق طريق جميل طريق مليان نعم. طريق مليان رحمات الرحمن
طريق مليان بسبوسة بالمكسرات. طريق منور بنور الشمس. اهدنا طريق الفاتحة طريق كله فتوحات. حاولم تعيش مع سورة الفاتحة وتعيشوا مع جمال سورة الفاتحة وتعيشوا مع مفاتيح الاستمتاع بالدين من سورة الفاتحة
على قد ما تقدروا يا شباب على قد ما تقدروا يا بنات. النهاردة اتكلمنا عن بعض مشاكل الشباب والبنات اللي فقدوا الاحساس بلزة العبادات ولزة الدين وخلاص واخترنا سبحان الله اخترنا الشباب اللي بيعبدوا. يعني انا ما جبتش مسلا بنت مش ملتزمة وبتقول انا مش حاسة بجمال الدين. ده انا جبت بنات
بتسمع دروس وبنات يعني في التيار الالتزامي وبتقول لك انا مش حاسة بجمال الدين. انا مش حاسة بلزة العبادة. انا مش حاسة والشاب اللي حلق اه قصر لحيته اتكلم مع البنات في الفيسبوك بعد ما كان داعي الى الله. وناس التزموا على ايديه واللي بعت الرسالة واحد من اللي التزموا على ايديه. ليه؟ الشباب
مخنوق من الالتزام ليه ملتزمين بيسيبوا الالتزام وبيبعدوا؟ ليه ملتزمين جوة الالتزام وتعبانين؟ لان هي اوضة يا حضرت لان احنا قاعدين جوة مش عايزين ناخد الدين كفة. مش عايزين نعيش في في جنة الدين. مش عايزين ندخل الدين بجد. مش عايزين نعيش معاني الرسالة والتضحية والمجاهدة
مش عايزين نعيش معاني الاخوة. والحياة الاجتماعية بينا وبين بعضنا بجد. مش عايزين ندخل بكل زرة في كياننا في طريق الدين. مش عايزين نسلم نفسنا لربنا اللي هو الاسلام. معنى كلمة الاسلام. سلمت نفسك لله. طواعية. فرح
ده وثقة في الله وده معنى الركوع لما بتركع بتمد رقبتك لقدام كانك بتسلم رقبتك للملك وانت واثق انه مش هيدبحك ولا هيكسر لك اقدارك بالعكس ده هياخد بناصيتك لكل خير. يعني كانك في الركوع بتقول انا سلمت لك رقبتي يا رب واسق فيك. وواسق انك مش هتضيعني. آآ آآ ايه هو
الدين بقى وايه هي الاوض بتاعة الدين؟ وايه هي الاوض بتاعة قصر الدين؟ كل واحد مننا يا جماعة على قد ما هيسلم نفسه لربنا على قد ما يسلم نفسه للقرآن. على قد ما هيسلم نفسه للصحبة الصالحة والحياة وسط جو الدين على قد ما هيدخل بكل كيانه. ما هيرمي
نفسه معايير بنفسه مش قد اخذنا امرنا من قبل. مش بخطية خطوة جوة الدين وخطوة برة عشان برضو ايه الواحد اللي على قد ما هترمي نفسك وهترمي نفسك جوة طريق ربنا سبحانه وتعالى جوة الصراط المستقيم الطريق الجميل الواضح السهل الممتع دوت على قد ما هنعيش الدين
وعلى قد ما هنستمتع وعلى قد ما هنفهم ان احنا يعني لا نبغي عن دين الله حولا. ولا نبغي عن الالتزام حولا. ما فيش متعة زي متعة الدين. زي متعة القيام زي متعة الصيام. زي متعة التدبر في الخلق. زي متعة الاخوة في الله. الاخوة الصادقة الحقيقية. زي متعة الحب في الله. زي متعة
اتبزلت دم في سبيل الله. زي متعة كلمة الحق في وجه الظالم. انك انت تقف في وش الظالمين تقول لهم يا زلمة يا قتلة. يا مفسدين يا اللي ربنا هينتقم منك
وهينكل بكم ما فيش متعة زي متعة كلمة الحق. ما فيش متعة زي تلاوة القرآن بقى قلب صافي. ما فيش متعة زي دموع الندم والتوبة. ما فيش متعة زي الدعوة الى الله وهداية الناس على ايديك وعلى ايديك. ما فيش متعة زي انك انت تعيش عشان ربنا بفهم واسع وافق واسع لدين ربنا سبحانه وتعالى
ربنا يجمع علينا امرنا. ربنا يفقهنا في دينا. ربنا يرزقنا دعاة وعلماء يفهمونا دينا. ويفتحوا افاقنا في دينا وما يقفلوش الدين بتاعنا على قد فهمهم هم. على قد قلبهم هم. على قد افقهم هم. لأ يبقى ربنا مديهم افق
واسع يعلمونا وينورونا ويفهمونا ويفجروا الطاقات الكامنة جوة كل اية وجوة كل حديس وينوروا لنا الاوض بتاعة القصر الكبير اللي احنا لحد دلوقتي مش عارفين فيه غير اوضة اوضتين. ويعرفونا دينا جميل قد ايه. وديننا عظيم قد ايه؟ وديننا ممتع
قد ايه ربنا يرزقنا دول لو احنا نستاهل ربنا يبعتهم لنا. لو احنا نستاهل ربنا هيفهمنا. لو احنا نستاهل ربنا هيدخلنا ان المتقين في جنات في الدنيا قبل الاخرة ان في الدنيا جنة من لم يدخلها لم يدخل جنة الاخرة. ربنا يرزقنا جنة الدنيا والاخرة. اسأل الله سبحانه وتعالى ان
ليتوب علينا توبة نصوحة. اللهم تب علينا توبة ترضى بها عنا. اللهم انا نستغفرك من كل ذنب عصيناك به. اللهم انا نستغفرك اللهم انا نستغفرك. اللهم انا نستغفرك يا ربنا من كل طاعة فعلناها خالت قلوبنا فيها الرياء
وابتغينا بها غير وجهك. اللهم انا نستغفرك من كل نفاق في قلوبنا. ومن كل رياء في قلوبنا. ومن كل عشب او كبر في قلوبنا. اللهم طهر لنا قلوبنا. اللهم زك لنا نفوسنا. اللهم فهمنا ديننا. اللهم فهمنا ديننا. اللهم فهمنا
اسلامنا. اللهم اجعلنا مسلمين لك. ومن ذريتنا امة مسلمة لك. اللهم ارنا الحق حقا وارزقنا اتباعه وارنا الباطل باطلا وارزقنا اجتنابه. اللهم فقهنا في القرآن والسنة. اللهم فقهنا في ديننا. اللهم ارزقنا فهم
اللهم ارزقنا العمل بديننا. اللهم اجعلنا هداة مهتدين. لا ضالين ولا مضلين. ولا مغيرين ولا مبدلين اللهم متعنا بديننا. اللهم يا من انزلت احسن ما انزل الينا منك يا رب العالمين. اللهم يا من اصطفيت لنا
ااحسن دين واحسن كتاب واحسن شريعة واحسن عبادة اللهم يا ربنا متعنا بديننا اللهم متعنا باسماعنا وابصارنا وقواتنا ما احييتنا. اللهم متعنا اللهم متعنا اللهم متعنا بديننا. اللهم متعنا باسماعنا. اللهم متعنا بابصارنا. اللهم متعنا
ابقواتنا ما احييتنا. اللهم انا نسألك عيشة هنية. اللهم انا نعوذ بك من الهم والحزن الله ونعوذ بك من غلبة الدين وقهر الرجال. اللهم ارزقنا الاخوة الصادقة. اللهم ارزقنا الحب الصادق فيك يا رب
اللهم املأ قلوبنا حبا لبعضنا فيك يا رب. اللهم اجعلنا من المتحابين فيك. ومن المتواصلين فيك. ومن من المتزاورين فيك. ومن المتباذلين فيك. ومن المتجالسين فيك. ومن المتناصحين فيك اللهم ارزقنا الحب فيك. حبا يغبطنا به النبيون والشهداء يوم القيامة. يا رب يا
رب متعنا بديننا يا رب. يا رب اشرح لنا صدورنا ويسر لنا امورنا برحمتك يا ارحم الراحمين واحنا بندعي يا شباب ما تنسوش اللهم متعنا باسماعنا وابصارنا. النبي قال لك ان الدين ده متعة يا جماعة فيه فرق بين اللهم عافني في
اللهم عافني في بصري. ده النبي كان بيدعي ان ربنا يعافيه في اعضاء جسمه. انما متعني بسمعي. يعني خلي كل سمعي في طاعتك للقرآن. خلي في كل بصري متعني ببصري خلي كل بصري نظر للكعبة نظر للتدبر نظر للقرآن نظر لاياتك متعني بقوتي خلي كل ظرف
قارة ايه تي بي في جسمي في عبادتك يا رب يا جماعة دي المتعة. دعني استمتع من قوتي وشبابي. ده المعنى اللي النبي عليه الصلاة والسلام كافح بالقرآن والسنة لحد ما وصل للصحابة ان الدين هو المتعة. ان عبدالله بن عمرو بن العاص بيقول له يا رسول الله سبني استمتع بشبابي. يا شباب عايزين
قفح. يا شباب عايزين نفهم الناس الدين. نفهمهم بتطبيقنا. مش بكلامنا. مصيبة السلفيين ان عندهم كلام ما عندهمش واقع. مصيبة السلفيين بيدعوا الناس لكلام مش بيدعوا الناس لواقع. عندهم خطب رنانة. واول ما الناس بتيجي ما فيش واقع. ما فيش اخوة. ما فيش بيت ايمان. ما فيش تواصل. ما فيش انصهار
داخلي بيننا وبين بعض. ما فيش ما فيش تراهم ركعا سجدا. ما فيش دار ارقم ما فيش جولات في الشوارع من كل الملتزمين ملتزمات ما فيش جهاد ما فيش ما بيلاقوناش في المستشفيات والملاجئ ما بيلاقوناش بنبوس جزمة ابونا وامنا في الشارع قدام الناس
ما بيلاقوناش ماشيين وسط الناس نضحك ونفرحهم ونفرح بهم ونخدمهم. ما بيلاقوكوش في دفاعكم وشغلكم بتجروا في حوائج الناس وحوائج زمايلكم خدوا مين؟ بشوشين فرحانين الرسول كافح لحد ما وصل الصحابة للفهم المهول ده. دعني استمتع من قوتي وشبابي. بقى الصلاة هي المتعة. بقى الاخوة هي
متعة. بقى التضحية هي المتعة. يا شباب ورانا رسالة. ان احنا نفهم المليون شاب اللي قاعدين على النت دلوقتي ان المتعة مش المواقع الفاسدة اللي بيسمعوها. مش مش الافلام السيئة اللي بيتفرجوا عليها. مش الاغاني اللي بيسمعوها المتعة مع ربنا. المتعة في طريق ربنا. بس
بس احنا نستمتع متعنا باسماعنا. متعنا. الرسول بيقول يا رب متعنا. يا رب المتعة. المتعة دي لما بتتكتب على فيلم ولا على حاجة انت بتعرف انه قذر. بيتعارف بتبقى عايز تملى بوقك بالبصاق وتبصق على الاعلام بتاع الفيلم والقذارة اللي فيه. ليه كلمة المتعة اتحولت للقذارة
الجنس والقرف انما كلمة المتعة دي بتاعتنا احنا. كلمة المتعة دي بتاعة النبي محمد عليه الصلاة والسلام. كلمة المتعة ديت بتاعة الاسلام. متعنا دعني استمتع متعة الحياة. هنكافح لحد ما نستمتع بدينا ولحد ما نوصل للناس كلها متعة الدنيا. ولحد ما مشاكل
افتح لي قلبك داهية كلها تختفي يوم ما نكسر القفل بتاع الاوضة الاوضة الواحدة مش خنيقة ولا حاجة. الاوضة بس هي اوضة واحدة. الاوضة الواحدة اللي احنا قفلنا الدين عليها ونخرج نجري في القصر. ساعتها المذكرة دي كلها هتروح وهتبقى بدالها افراح الملتزمين. وهيبقى بدالها كلنا ناس كل واحد ماشي
جواه جنة. كل واحدة ماشية جواها جنة. الى ان نلقى الله وننظر في وجه الله. وننظر في في ونحضن رسول الله صلى الله عليه وسلم في الفردوس الاعلى سبحانك اللهم وبحمدك اشهد ان لا اله الا انت استغفرك واتوب اليك